**Møtereferat Sverresborg menighetsråd**

**Møtet gjelder:** Menighetsrådsmøte onsdag 3. oktober 2018 kl. 19.00

**Deltakere:** Markus Eggan Aune Hege Beate Bakken\* Hanne Bergfjord

 Amanda Kvande Gerhardsen Petter Røskaft\*

 Benedicte Salvesen Ivar Selmer-Olsen

 Hans Kristian Solbu Astrid Sollie\* Knut Sørby

**Forfall:** Charlotte Erichsen Elvebakk og Ole Jakob Lund

**Møteinnkaller:** Menighetsrådets leder

**Møtested:** Sverresborg kirkesenter, Gamle Oslovei 21

(\* vedkommende var ikke til stede på hele møtet)

 Åpning ved Hege Beate Bakken

 **Sak 47/18 Protokoller**

 Referat fra møte i menighetsrådet 29.08.18 ble godkjent..

 Muntlig referat fra saker gjennomgått på AU 24.09 ble tatt til orientering:

**Sak 48/18 Orienteringssaker**

* Ivar orienterte om noen aktuelle saker fra møtet i KfiT 19.09.2018
* Kirkelig dialogsenter – daglig leder er i ferd med å tilsettes
* Lasse Lossius fortsetter som soneleder
* 1 mill er avsatt til Havstein kirke (lager) i 2020
* Mål- og strategiplan for KfiT sendes ut på høring til menighetsrådene med de endringer som kom fram på møtet
* MR har mottatt svar på henvendelse til Byåsen MR om ytterligere samarbeid, blant annet om kulturtilbud for voksne. Svaret tolkes dithen at Byåsen menighet ønsker å opprettholde samarbeidet på det nivået vi har i dag: *«Byåsen menighet er takknemlig for henvendelsen og dagens gode samarbeid, og ønsker å fortsette det nåværende tette samarbeid med Sverresborg menighet som tidligere.»*
* Vigsling av diakon Martha Garborg Bergslid 17. februar, trolig i Ilen kirke.
* Medarbeiderfest blir avholdt 20. november.
* Om konsekvensene av ny folkeregisterlov: Ny lov gjør at vi ikke får vite om barn som blir født at kirkens medlemmer lenger, og dermed får mulighet til å sende ut invitasjon til dåp. Det legges opp til aktiv «markedsføring» på Facebook og egne nettsider.
* Ny frivillighetsbrosjyre. Silje (m.fl.) jobber med en frivillighetsbrosjyre for å spre informasjon om arbeidet vårt og forsøke å skaffe flere frivillige

**Sak 49/18 Høring: Ny mål- og strategiplan for KfiT (se vedlegg)**

MR diskuterte utsendt utkast til ny mål-og strategiplan. MR hadde noen kommentarer på visjonen, men var ellers stort sett enig i det som sto. MR vedtok å utforme og sende et høringsutkast basert på dette. Dersom det ikke kommer innsigelser fra rådsmedlemmene på teksten innen utgangen av oktober sendes denne tweksten fra Sverresborg menighetsråd:

*SMR er tilfreds med at KfiTs mål- og strategiplan er blitt så kort og håndterlig som den nå har blitt. Bortsett fra på et punkt er SMR også i all hovedsak fornøyd med planens innhold. Det punktet som vil ha endret er visjonen. Det virker ikke som den er vurdert i forhold til resten av dokumentet. En visjon er vanligvis enten noen honnørord som summerer opp det man vil stå for eller en kort, poetisk formulering (som for eksempel «mer himmel på jord» eller «til barns beste»). Ofte kan visjon og verdier være vanskelig å skille. En visjon bør man legge merke til og den bør summere opp en slags essens eller retning og ikke minst: den bør inspirere.*

*Den visjonen som foreslås virker lite gjennomarbeid i forhold til helheten og uten poetisk kraft. I overordnet mål bruker kirkens egne ord («bekjennende, åpen, tjenende og misjonerende folkekirke»,) mens man i visjonen nesten de samme orda uten at det kan oppfattes noen grunn til at de skal være annerledes.*

*Dersom KfiT ikke ønsker å legge mye kreativt arbeid i å lage en ny visjon, foreslår SMR enten at man låner kirkens egen visjon «mer himmel på jord» eller med SMRs tillatelse låner vår «nær og hellig» eller at man benytter kirkens ord i visjonen:*

*«Den norske kirke i Trondheim skal være en bekjennende, åpen, tjenende og misjonerende folkekirke.»*

*Men da må man korte ned overordnet mål:*

*«Kirkelig fellesråd i Trondheim (KfiT) skal styrke menighetene i Trondheim i arbeidet med å virkeliggjøre visjonen.»*

**Sak 50/18 Bispevisitas i Sverresborg og Ilen i mars 2019**

Hans Kristian orienterte om den kommende visitasen.

Visitasen skal foregå i uke 9 2019, og vil foregå parallelt i Sverresborg og Ila. Det legges opp til å starte mandag og få med mandagscafe og babysang, og også vise frem tweenstreff på onsdag. På onsdag blir det også menighetsrådsmøte hvor biskopen deltar. Både Sverresborg og Ila har fremmet ønske om separate møter med biskopen. Det er også ønskelig å lage et opplegg på Sverresborg ungdomsskole hvor biskopen deltar (tema: Psykisk helse/ungdomsdiakoni) Det vil trolig legges opp til en Kulturkveld i Ila i løpet av uka. På søndag (som er fastelavnssøndag) planlegges (karnevals-?) gudstjeneste på Sverresborg kirkesenter.

**Sak 51/18 Budsjett 2019**

Forberedelse til budsjettarbeid, ingen detaljert tall-diskusjon.

Diskusjonen her ble i stor grad relatert til husstyrets innmeldte behov/ønsker for 2019. MR forstår husstyrets behov, men ser ikke at vi nå har rom for dette i budsjettet for neste år. Husstyret peker særlig på behovet for mer lagerplass og dette er den store budsjettposten i forslaget fra husstyret. Se også sak 57 og 58. Ivar, Hanne, Hans Kristian og Ole Jakob ble bedt om å avtale et møte med soneleder (møtet er i etterkant avtalt avholdt torsdag 18. oktober kl 1600 i kirkesenteret uten Hans Kristian) for å diskutere den økonomiske situasjonen rundt SKS m.m, og utfordringene dette gir ift å kunne prioritere andre oppgaver. MR mener at det vi har behov for nå, er personressurser til ungdomsarbeid/trosopplæring, primært Amandas stilling og også evt utvidelse av denne.

**Sak 52/18 Menighetsrådsvalg september 2019**

MR diskuterte saken kort. Saken vil bli tatt opp på nytt på neste møte. I forhold til å stille til gjenvalg eller ikke, er noen fremdeles usikre.

**Sak 53/18 Utvalg for prosjektsøknader**

Staben ønsker opprettet et utvalg som kan arbeid med prosjektsøknader. Staben stiller med personer til utvalget. AU støtter forslaget og ønsker, i likhet med staben, at MR også skal ha en representant i utvalget.

*Vedtak:*

*MR oppnevner Ole Jakob Lund som representant i utvalget*

**Sak 54/18 Brev fra «Forum for diakoni, Arbeidsgruppe Sosial rettferdighet» om lokalt krisebudsjett**

Når det gjelder støtte til konfirmasjonsleir har vi en ordning vi mener fungerer bra, hvor noen slipper å betale ved behov, evt får delt opp fakturaen ved behov.

*Vedtak:*

*MR vedtar at ved behov for krisestøtte til mat kan midler fra sykepleieforeningen brukes. Diakonen kan disponere dette.*

*Ivar svarer på brevet fra Forumet utfra diskusjonen på møtet.*

**Sak 55/18 Logo for menigheten**

En egen logo for Sverresborg menighet har vært diskutert tidligere og en detalj fra alterklippet har vært aktuelt. Menigheten har fulle rettigheter til å benytte alterbildet til dette. Nå har staben kommet med et forslag som de ber MR ta standpunkt til.

MR hadde litt blandede tilbakemeldinger til forslaget til logo. For å kunne gjøre en mer begrunnet vurdering, tester Amanda ut denne logoen i PhotoShop for å se om den fungerer i mindre formater, og evt svart/hvitt eller hvitt/svart.

*Vedtak:*

*MR tar opp saken igjen på neste møte med utgangspunkt i skisser fra blant annet Amanda.*



**Sak 56/18    OPPNEVNING AV HØRINGSUTVALG: Kirkeordrning for Den norske kirke**

Kulturdepartementet har sendt forslag til ny kirkeordning ut på høring blant annet til menighetsrådene. Høringsfristen er 15. desember. Alle dokumentene i saken finnes som linker i vedlegget til innkallingen. MR må diskuterte om hvorvidt Sverresborg MR skal uttale seg. I så fall må MR oppnevne et utvalg som kan utarbeide et forslag til høringsuttalelse som kan legges fram for rådet til diskusjon. MRs leder foreslo at et slikt utvalg består av 3 personer, ikke alle behøver å sitte i MR. Rådet mente at dersom det viser seg at det ikke er noe virkelig kontroversielt i høringsforslaget, så har vi viktigere saker å jobbe med.

*Vedtak:*

*MR utsetter avgjørelsen om hvorvidt vi skal levere en høringsuttalelse.*

**Sak 57/18 Dørklokke-problematikken**

Husstyret har mottatt et tilbud fra Elpartner, pris 11 000 kr + mva.

*Vedtak:*

*MR ber husstyret jobbe videre med saken, og søke soneleder om støtte til beløpet.*

**Sak 58/18 Infotavle ved veien**

Husstyret har mottatt et tilbud på en tavle tilsvarende den som står utenfor Havstein kirke. Kostnadsoverslag er 6-7 tusen kr.

*Vedtak:*

*MR ber husstyret jobbe videre med dette, og sende en søknad til sonen om å få dekket kostnaden til dette. Husstyret må også avklare om det må søkes med tillatelse til å sette infotavle opp nær Gamle Oslovei.*

**Sak 59/18 Ressurser på** **konfirmasjonsleir**.

Det vil bli gjort et forsøk på å søke om midler om ekstra ressurser til konfirmasjonsleiren.

*Vedtak:*

*Innen rimelighetens rammer stiller MR som garantist dersom man ikke får annen finansiering.*